Държавен вестник, бр. 24, 2006 г., стр. 60

С Т Р .  60
Д Ъ Р Ж А В Е Н   В Е С Т Н И К
Б Р О Й  24
а) процедурата “Изследване на типа” съг-
ласно приложение № 2 в съчетание с процеду-
рата “Съответствие с типа” съгласно прило-
жение № 5, или
б) процедурата “Изследване на типа” съг-
ласно приложение № 2 в съчетание с процеду-
рата “Осигуряване качеството на продукта”
съгласно приложение № 6;
3. други съоръжения от I група, категория
М2 или от II група, категория 2—по процедура-
та “Вътрешен производствен контрол” съглас-
но приложение № 7, и предава техническото
досие на лице, получило разрешение да извър-
шва оценяване на съответствието, което тряб-
ва да потвърди получаването му във възможно
най-кратък срок и да го съхранява;
4. съоръжения от II група, категория 3 по
процедурата “Вътрешен производствен конт-
рол” съгласно приложение № 7.
(2) За съоръженията от I или II група освен
процедурите по ал. 1 производителят или него-
вият упълномощен представител, за да постави
маркировката за съответствие, може да прило-
жи само процедурата “Проверка на единичен
продукт” съгласно приложение № 8.”
13. Членове 38 и 39 се изменят така:
“Чл. 38. (1) Производителят или неговият
упълномощен представител следва процедури-
те за оценяване съответствието на компонен-
тите съгласно чл. 35 и издава удостоверение за
съответствие.
(2) С удостоверението за съответствие се
декларира съответствието на компонентите с
приложимите изисквания по наредбата и се
указва начинът, по който те трябва да се вграж-
дат, за да се осигури съответствие на завърше-
ните съоръжения или системи за защита със
съществените изисквания.
Чл. 39. Производителят или неговият упъл-
номощен представител може да приложи про-
цедурата “Вътрешен производствен контрол”
съгласно приложение № 7 за оценяване на съ-
ответствието само за устройствата по  чл. 2, ал. 1,
т. 2 с изискванията в чл. 18, ал. 1.”
14. Член 40 се отменя.
15. В чл. 41 думите “със съществените тех-
нически изисквания към продуктите” се зали-
чават.
16. Наименованието на глава четвърта се
изменя така:
“РЕД ЗА ИЗДАВАНЕ НА РАЗРЕШЕНИЯ НА
ЛИЦА ЗА ИЗВЪРШВАНЕ ОЦЕНЯВАНЕ НА
СЪОТВЕТСТВИЕТО И ПРОВЕРКИ ЗА СПАЗ-
ВАНЕ НА УСЛОВИЯТА, ПРИ КОИТО Е ИЗ-
ДАДЕНО РАЗРЕШЕНИЕТО”
17. Членове 42—46 се изменят така:
“Чл. 42. Лицето, което кандидатства за по-
лучаване на разрешение за оценяване съответ-
ствието на съоръжения, системи за защита,
устройства по чл. 2, ал. 1, т. 2 и/или компонен-
ти, трябва да отговаря на изискванията на
чл. 10, ал. 1 от Закона за техническите изисква-
ния към продуктите (ЗТИП), на БДС ЕN 45011,
БДС ЕN 45012 и БДС ЕN ISO/IEC 17025 в зави-
симост от процедурите и продуктите, за които
кандидатства, и:
1. да може да изпълнява една или повече
процедури за оценяване съответствието на про-
дуктите;
2. да има методики и инструкции за изпитва-
не на съоръжения, системи за защита, устройс-
тва по чл. 2, ал. 1, т. 2 и/или компоненти, кога-
то не се прилагат стандартите по чл. 5;
3. да има най-малко един компетентен оди-
тор, който да отговаря на изискванията на БДС
EN ISO 19011 и да има опит в областта на съо-
ръжения, системи за защита, устройства по чл. 2,
ал. 1, т. 2 и/или компоненти и устройствата при
извършване оценката на внедрената система по
качеството, когато това се изисква от процеду-
рата за оценяване на съответствието, за която
кандидатства;
4. да има наръчник и процедури на система-
та по качеството.
Чл. 43. (1) Лицето по чл. 42 подава до пред-
седателя на Държавната агенция за метроло-
гия и технически надзор (ДАМТН) писмено
заявление, в което се посочват продуктите и
процедурите, за които желае да получи разре-
шение. Към заявлението се прилагат:
1. удостоверение за актуално съдебно състо-
яние, когато лицето е регистрирано по Търгов-
ския закон, или копие от акта за създаването,
когато лицето е създадено с акт на Министер-
ския съвет;
2. справка в табличен вид, съдържаща видо-
вете продукти, приложимите за тях съществе-
ни изисквания, хармонизираните стандарти или
методиките и инструкциите за измерване и из-
питване, които ще се прилагат при оценяване
на съответствието;
3. копия от трудови и граждански договори
на персонала, документи за завършено образо-
вание, допълнително придобита квалификация
и професионална автобиография, както и справ-
ка относно неговата компетентност и опит за
извършване оценяване на съответствието по
заявения обхват;
4. справка за техническите средства за извър-
шване на изпитвания като част от процедурите
за оценяване на съответствието, с които разпо-
лагат собствените му лаборатории и/или лабо-
раториите, с които има сключени договори;
5. копие от сключените договори с подиз-
пълнители, когато има такива;
6. копие от сертификатите за акредитация
на лабораториите, когато има такива;
7. декларации на лицето и на наетия от него
персонал за обстоятелствата по чл. 10, ал. 1, т. 3,
5 и 8 ЗТИП;
8. удостоверение от съответните компетент-
ни органи за обстоятелствата по чл. 10, ал. 1,
т. 7 и 9 ЗТИП;